Ide o počítačovú technológiu, ktorá dokáže simulovať realisticky vyzerajúce iluzívne 3D prostredie. Toto prostredie používateľ vníma ako prostredie skutočné, pričom s ním môže interagovať. Virtuána realita môže simulovať buď skutočný svet (napr. vojenský výcvik), alebo svet fiktívny (napr. počítačové hry). Väčšinu súčasných prostredí VR tvoria hlavne vizuálne zážitky, zobrazujúce sa buď na monitore počítača, alebo cez stereoskopické zobrazenie. Niektoré simulácie dokážu vyvolať aj ďalšie zmyslové vnemy ako zvuky, chute, vône či dotyky.